pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ศุภมาส” รมว.อว. หารือ เอกอัครราชทูตสหราชอาณาจักรประจำประเทศไทย พร้อมส่งเสริมความร่วมมือ อววน. และกองทุนใหม่ ISPF พัฒนางานวิจัยและการสร้างนวัตกรรมที่ตอบโจทย์ความท้าทายของโลก
วันพฤหัสบดีที่ 7 ธันวาคม 2566
“ศุภมาส” รมว.อว. หารือ เอกอัครราชทูตสหราชอาณาจักรประจําประเทศไทย พร้อมส่งเสริมความร่วมมือ อววน. และกองทุนใหม่ ISPF พัฒนางานวิจัยและการสร้างนวัตกรรมที่ตอบโจทย์ความท้าทายของโลก
.....
“ศุภมาส” รมว.อว. หารือ เอกอัครราชทูตสหราชอาณาจักรประจําประเทศไทย พร้อมส่งเสริมความร่วมมือ อววน. และกองทุนใหม่ ISPF พัฒนางานวิจัยและการสร้างนวัตกรรมที่ตอบโจทย์ความท้าทายของโลก
เมื่อวันที่ 6 ธ.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วยแพทย์หญิงเพชรดาว โต๊ะมีนา ที่ปรึกษา รมว.อว. นางสาวสุชาดา แทนทรัพย์ เลขานุการ รมว.อว. และผู้บริหารของกระทรวง อว. ได้ร่วมหารือกับนายมาร์ก กุดดิง (Mr. Mark Gooding) เอกอัครราชทูตสหราชอาณาจักรประจําประเทศไทย และผู้แทนจาก British Council ประเทศไทย ณ ห้องรับรองพระจอมเกล้า สํานักงานปลัด อว.
นางสาวศุภมาส กล่าวว่า การหารือครั้งนี้มีประเด็นมุ่งเน้นคือการสร้างความร่วมมือด้านการอุดมศึกษา ทุนการศึกษาและการวิจัย (อววน.) และการเสริมสร้างหุ้นส่วนความร่วมมือระดับสถาบันระหว่างไทยและสหราชอาณาจักรผ่านการศึกษาข้ามพรมแดน (Transnational Education) โดยการพัฒนาหลักสูตรร่วมระหว่างมหาวิทยาลัยจากทั้งสองประเทศ พร้อมส่งเสริมความเป็นสากลของอุดมศึกษาไทย แต่สําหรับการจัดตั้งวิทยาเขต (Branch campus) ในประเทศไทย ซึ่งเป็นหนึ่งในรูปแบบการจัดการศึกษาภายใต้การศึกษาข้ามพรมแดนนั้น ยังมีข้อจํากัดบางประการด้านหลักเกณฑ์และระเบียบที่กําหนด ซึ่งหลังจากนี้จะต้องดําเนินการหามาตรฐานสร้างความร่วมมือกันทั้งสองฝ่ายต่อไป
“การพัฒนาทักษะภาษาอังกฤษให้แก่เยาวชนไทย เป็นอีกหนึ่งเรื่องสําคัญ เพราะสามารถใช้เป็นเครื่องมือในการค้นคว้า หาความรู้มากมายที่มีอยู่ทั่วโลกได้ โดยเฉพาะการจัดการเรียนการสอนที่เรียนรู้จากครูเจ้าของภาษา ผ่านความร่วมมือกับ British Council จะเป็นอีกหนึ่งกลไกสําคัญที่ช่วยพลิกโฉมการศึกษาของประเทศไทยได้” รมว.อว.กล่าว
ด้านนายมาร์ก กุดดิง กล่าวว่า สหราชอาณาจักรได้มีการจัดตั้งกองทุน International Science Partnerships Fund (ISPF) ซึ่งเป็นกองทุนของรัฐบาลอังกฤษภายใต้การดําเนินงานของ Department for Science, Research and Technology เพื่อสนับสนุนการพัฒนางานวิจัยและการสร้างนวัตกรรมที่ตอบโจทย์ความท้าทายของโลก ภายใต้ 4 หัวข้อหลัก (theme) ได้แก่ (1) Healthy People, Animals & Plants (2) Transformative Technologies (3) Resilient Planet และ (4) Tomorrow’s Talent และมีงบประมาณสนับสนุนสําหรับประเทศที่กําลังพัฒนา (ODA) จํานวนกว่า 200 ล้านปอนด์ ซึ่งมีความยินดีอย่างยิ่งที่จะสนับสนุนการพัฒนางานวิจัยและการสร้างนวัตกรรมของประเทศไทยที่ตอบโจทย์ความท้าทายดังกล่าวผ่านกองทุนที่ตั้งขึ้นใหม่นี้
ทั้งนี้ รมว.อว. ได้แสดงความขอบคุณและยินดีสนับสนุนให้หน่วยงานวิจัยและสถาบันอุดมศึกษาไทยมีส่วนร่วมในกองทุน ISPF อย่างเต็มที่เพื่อใช้ประโยชน์จากความร่วมมือบนพื้นฐานของวิทยาศาสตร์และเทคโนโลยีในการพัฒนาประเทศและทรัพยากรมนุษย์ร่วมกัน ซึ่งเป็นไปในทิศทางเดียวกันกับที่กระทรวง อว. และฝ่ายสหราชอาณาจักรมีแผนที่จะลงนามในบันทึกความเข้าใจว่าด้วยความร่วมมือด้านการอุดมศึกษา วิทยาศาสตร์ เทคโนโลยี วิจัยและนวัตกรรม เพื่อส่งเสริมและพัฒนาความร่วมมือให้เป็นรูปธรรมต่อไป พร้อมกันนี้ เอกอัครราชทูตฯ ยังได้เชิญ รมว.อว. เข้าร่วมงาน Launch of ISPF funding in Thailand ที่จะจัดขึ้นในวันที่ 19 กุมภาพันธ์ 2567 นี้อีกด้วย
#กระทรวงการอุดมศึกษาวิทยาศาสตร์วิจัยและนวัตกรรม
#MHESI
รัฐบาลไทย-ข่าวทำเนียบรัฐบาล-เชิญมาเที่ยวงาน  "เพื่อนพึ่ง (ภาฯ) 2566" น้ำพระทัยสองพระมิ่งขวัญเพื่อนพึ่ง (ภาฯ) เปี่ยมล้นพระเมตตาผู้ประสบอุทกภัย
วันพฤหัสบดีที่ 7 ธันวาคม 2566
เชิญมาเที่ยวงาน  "เพื่อนพึ่ง (ภาฯ) 2566" น้ําพระทัยสองพระมิ่งขวัญเพื่อนพึ่ง (ภาฯ) เปี่ยมล้นพระเมตตาผู้ประสบอุทกภัย
งานเพื่อนพึ่ง (ภาฯ) 2566  สถานที่ใหม่ เดินทางสะดวกกว่าเดิม เดินทางมาเที่ยวงานสะดวกมาก ทั้งรถสาธารณะ และรถส่วนตัว ที่จอดรถกว้างขวาง ภายในงานติดแอร์ตลอดทั้งงาน  ไม่ต้องกลัวร้อน กลัวฝน
งานเริ่มแล้ว!! วันที่ 6 - 10 ธันวาคม 2566 ตั้งแต่เวลา 10.00 -20.00 น.
ณ ศูนย์การประชุมแห่งชาติสิริกิติ์ ฮอลล์ 5
เชิญมาช้อป ชวนมาชิม ร่วมแบ่งปัน
รายได้จากการจัดงานสมทบทุนมูลนิธิอาสาเพื่อนพึ่ง (ภาฯ) ยามยาก สภากาชาดไทย
ทีมงาน GCC Government Communication Channel
#NNT #สํานักข่าวกรมประชาสัมพันธ์ #งานเพื่อนพึ่งภาฯ2566 #มูลนิธิอาสาเพื่อนพึ่งภาฯยามยาก #สภากาชาดไทย #ร้านพึ่งพา #PAfé #แบ่งปันพอเพียงยั่งยืน #ศูนย์การประชุมแห่งชาติสิริกิติ์
#GCC
https://www.facebook.com/share/p/i2g6sxkajsP4n7Cb/?mibextid=WC7FNe
ติดตามข่าวสารจากทางราชการได้จากช่องทาง GCC
https://shorturl.asia/WHRIT
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-PM pleased with UNESCO’s inscription of “Songkran in Thailand” on Representative List of Intangible Cultural Heritage of Humanity
วันพฤหัสบดีที่ 7 ธันวาคม 2566
07/12/2566
PM pleased with UNESCO’s inscription of “Songkran in Thailand” on Representative List of Intangible Cultural Heritage of Humanity
PM pleased with UNESCO’s inscription of “Songkran in Thailand” on Representative List of Intangible Cultural Heritage of Humanity
December 6, 2023, at approx. 1500hrs (Thailand time), in Kasane, Republic of Botswana, at the 18th UNESCO’s Intergovernmental Committee meeting for the Safeguarding of Intangible Cultural Heritage, “Songkran in Thailand, traditional Thai New Year festival” was officially inscribed on the Representative List of the Intangible Cultural Heritage of Humanity (RL) under the Convention for the Safeguarding of the Intangible Cultural Heritage. Government Spokesperson Chai Wacharonke disclosed gist as follows:
Prime Minister and Minister of Finance Srettha Thavisin was pleased with UNESCO’s inscription of Thai Songkran, and, on behalf of the Thai Government and people, thanked the organization, and all concerned sectors for the recognition.
According to the Prime Minister, Songkran is the Thai New Year celebrated nationwide in mid-April. It is an ancient tradition of Thailand that has been celebrated since antiquity, and a demonstration of filial piety, generosity, and unity. All Songkran activities are the epitome of cultural heritages, be it, giving alms to the monks, watering Buddha images and respected seniors, and traditional performances on the origin of Songkran. Songkran in Thailand, therefore, represents intangible cultural heritage, reflects cultural diversity and human creativity, and is crucial for the country’s sustainable development endeavor.
The Thai Government would be pleased to share with the global community Songkran practices in hope that communication and common understanding would lead to peace and security. The Government is ready to warmly welcome visitors from all around the world to experience Songkran festival in Thailand.
To date, Thailand has four elements inscribed on the Representative List of the Intangible Cultural Heritage of Humanity, namely, Khon Masked Dance Drama (2018), Nuad Thai (2019), Nora, Dance Drama (2021) and Songkran in Thailand, traditional Thai New Year festival (2023). According to the Convention for the Safeguarding of the Intangible Cultural Heritage, the “intangible cultural heritage” is manifested inter alia in the following domains: (a) oral traditions and expressions, including language as a vehicle of the intangible cultural heritage; (b) performing arts; (c) social practices, rituals and festive events; (d) knowledge and practices concerning nature and the universe; (e) traditional craftsmanship.
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างและยกระดับถนนสาย พย.4047 จังหวัดพะเยา เสร็จสมบูรณ์ เพิ่มประสิทธิภาพการเดินทาง สนับสนุนการขนส่งพืชผลทางการเกษตรให้ประชาชนในพื้นที่อย่างเป็นรูปธรรม
วันพฤหัสบดีที่ 7 ธันวาคม 2566
กรมทางหลวงชนบท ก่อสร้างและยกระดับถนนสาย พย.4047 จังหวัดพะเยา เสร็จสมบูรณ์ เพิ่มประสิทธิภาพการเดินทาง สนับสนุนการขนส่งพืชผลทางการเกษตรให้ประชาชนในพื้นที่อย่างเป็นรูปธรรม
....
กรมทางหลวงชนบท กระทรวงคมนาคม โดยแขวงทางหลวงชนบทพะเยา ดําเนินโครงการก่อสร้างและยกระดับชั้นทางถนนทางหลวงชนบทสาย พย.4047 แยก ทล.1251 - อ่างเก็บน้ําบ้านร่องสัก อําเภอดอกคําใต้ จังหวัดพะเยา โดยก่อสร้างเป็นถนนลาดยางแอสฟัลท์ติกคอนกรีต ผิวจราจรกว้าง 8 เมตร ไหล่ทางกว้างข้างละ 1 เมตร พร้อมเครื่องหมายจราจร ตั้งแต่ช่วง กม. ที่ 2+790 - 4+290 ระยะทาง 1.5 กิโลเมตร ใช้งบประมาณ 11.9 ล้านบาท ทั้งนี้ จะช่วยยกระดับคุณภาพชีวิตในการเดินทางสัญจรไป - มา พร้อมสนับสนุนแหล่งท่องเที่ยวชุมชน โครงการอ่างเก็บน้ําบ้านร่องสักอันเนื่องมาจากพระราชดําริ และใช้เป็นทางลัดทางเลี่ยงในช่วงเทศกาลอีกด้วย
รัฐบาลไทย-ข่าวทำเนียบรัฐบาล-ไทย-มองโกเลีย เตรียมฉลองความสัมพันธ์ 50 ปี ตั้งเป้าการค้า 100 ล้านดอลลาร์สหรัฐ เผยข่าวดีมีเที่ยวบินตรงทุกวัน
วันพฤหัสบดีที่ 7 ธันวาคม 2566
07/12/2566
ไทย-มองโกเลีย เตรียมฉลองความสัมพันธ์ 50 ปี ตั้งเป้าการค้า 100 ล้านดอลลาร์สหรัฐ เผยข่าวดีมีเที่ยวบินตรงทุกวัน
ไทย-มองโกเลีย เตรียมฉลองความสัมพันธ์ 50 ปี ตั้งเป้าการค้า 100 ล้านดอลลาร์สหรัฐ เผยข่าวดีมีเที่ยวบินตรงทุกวัน
วันนี้ (7 ธ.ค.66) นางนลินี ทวีสิน ผู้แทนการค้าไทย เปิดเผยภายหลังการหารือกับนายทูมูร์ อามาร์ซานา เอกอัครราชทูตมองโกเลียประจําประเทศไทยว่า ในปีหน้า (2567) ถือเป็นปีที่มีความสําคัญต่อทั้งสองประเทศ เนื่องจากเป็นปีที่ไทยและมองโกเลียมีความสัมพันธ์ทางการทูตครบ 50 ปี นอกจากนี้ ในปี 2567 ไทยยังจะได้มีโอกาสเป็นเจ้าภาพจัดการประชุมมคณะกรรมการร่วมทางการค้า (JTC) ไทย-มองโกเลีย ครั้งที่ 2 ในช่วงระหว่างเดือนเมษายน - พฤษภาคม 2567 โดย JTC จะเป็นเวทีสําคัญที่ทั้งสองประเทศจะสามารถร่วมกันหาแนวทางขับเคลื่อน ตลอดจนแก้ไขปัญหาอุปสรรคทางการค้าต่าง ๆ เพื่อมุ่งสู่เป้าหมายการค้าระหว่างกันที่ 100 ล้านเหรียญสหรัฐ และเป้าหมายการลงทุนระหว่างกันที่ 1,500 ล้านเหรียญสหรัฐ ภายในปี 2570
ผู้แทนการค้าไทยเสริมว่า แม้ตลาดภายในประเทศของมองโกเลียจะมีขนาดเล็ก โดยมีประชากรอยู่ราว 3.5 ล้านคน แต่ไทยสามารถใช้มองโกเลียเป็นประตูขยายการค้าและการลงทุนไปสู่จีนและรัสเซียได้ นอกจากนี้ จากการที่ประเทศมองโกเลียเป็นประเทศ Land Lock หรือประเทศที่ไม่มีช่องทางออกสู่ทะเล การเชื่อมโยงทางอากาศจึงนับว่ามีความสําคัญเป็นอย่างมาก ตนจึงยินดีที่ได้ทราบว่า ในปัจจุบันสายการบินมองโกเลียนแอร์ไลน์ ได้เปิดเที่ยวบินตรงอูลานบาตอร์-กรุงเทพ 4 เที่ยวบินต่อสัปดาห์ และอูลานบาตอร์-ภูเก็ต 3 เที่ยวบินต่อสัปดาห์ ซึ่งนอกเหนือจากจะเป็นโอกาสในแง่ของการเพิ่มจํานวนและรายได้จากการท่องเที่ยวเข้าสู่ประเทศไทย ยังนับเป็นโอกาสดีในแง่ของการส่งออกสินค้าที่เน่าเสียง่าย เช่น ผลไม้และอาหารทะเลของไทยสู่มองโกเลีย
"ตนและทูตมองโกเลียยังได้หารือถึง การชักชวนให้ผู้ประกอบการชาวมองโกเลียเข้าร่วมงานแสดงสินค้า THAIFEX-Anuga Asia 2024 และงาน STYLE Bangkok เพื่อโอกาสในการแสดงสินค้า และการจับคู่ทางธุรกิจ (Business Matching) กับผู้ส่งออกของไทย ซึ่งตนในฐานะผู้แทนการค้าไทย ก็พร้อมที่จะสนับสนุนการดําเนินงานในเรื่องต่าง ๆ อย่างเต็มที่" นางนลินี กล่าว
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล ประจำเดือนธันวาคม 2566
วันพฤหัสบดีที่ 7 ธันวาคม 2566
​รัฐมนตรีว่าการกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนธันวาคม 2566
​รัฐมนตรีว่าการกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนธันวาคม 2566
รัฐมนตรีว่าการกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนธันวาคม 2566
วันที่ 7 ธันวาคม 2566 นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เป็นประธานในพิธีทําบุญตักบาตรเพื่อความเป็นสิริมงคล ประจําเดือนธันวาคม 2566 โดยมีนางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องโถง ชั้น 1 และบริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รมว.ดีอี หารือ อาลีบาบา ส่งเสริมความร่วมมือด้านคลาวด์ (Cloud Service)
วันพฤหัสบดีที่ 7 ธันวาคม 2566
รมว.ดีอี หารือ อาลีบาบา ส่งเสริมความร่วมมือด้านคลาวด์ (Cloud Service)
รมว.ดีอี หารือ อาลีบาบา ส่งเสริมความร่วมมือด้านคลาวด์ (Cloud Service)
วันนี้ (7 ธ.ค.66) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ ให้การต้อนรับคณะผู้แทนจากบริษัท Alibaba Group นําโดย Ms. Selina Yuan, Alibaba Group VP & President of Alibaba Cloud International ร่วมหารือความร่วมมือด้านเทคโนโลยีคลาวด์ รวมถึงประโยชน์ของการนําคลาวด์มาใช้ประโยชน์กับการทํางานด้านต่าง ๆ อีกทั้งยังนําเสนอการดําเนินงานของกลุ่มธุรกิจ Alibaba Group ได้แก่ (1) Alibaba Cloud เป็นบริษัทคลาวด์คอมพิวติ้งที่ใหญ่ที่สุดในประเทศจีน และเป็นผู้นําด้านเทคโนโลยีคลาวด์ในเอเชียแปซิฟิก ให้บริการคลาวด์ที่หลากหลายครอบคลุมทุกด้านของธุรกิจ ตั้งแต่การประมวลผล การจัดเก็บข้อมูล ฐานข้อมูล ปัญญาประดิษฐ์ ไปจนถึงการวิเคราะห์ข้อมูล (2) Lazada เป็นบริษัทอีคอมเมิร์ซระดับโลก (3) Ant Group มีรากฐานมาจาก Alipay หนึ่งในแพลตฟอร์มอินเทอร์เน็ตแบบเปิดชั้นนําของโลก ให้บริการชีวิตดิจิทัลและบริการทางการเงินดิจิทัล (4) Fliggy Travel เป็น แพลตฟอร์มการเดินทางออนไลน์ชั้นนําที่ให้บริการที่บูรณาการอย่างราบรื่นซึ่งตอบสนองความต้องการด้านการเดินทาง และ (5) Cainiao Smart Logistic Network หรือ ไช่เหนี่ยว สมาร์ท โลจิสติกส์ เน็ตเวิร์ค เป็นผู้นําระดับโลกในด้านโลจิสติกส์อีคอมเมิร์ซ
ทั้งนี้ รัฐมนตรีว่าการกระทรวงฯ ได้กล่าวถึงนโยบายสําคัญในการขับเคลื่อนเศรษฐกิจและยกระดับศักยภาพการแข่งขันของประเทศ ทั้งด้านการพัฒนาโครงสร้างพื้นฐาน การส่งเสริมให้เกิดการพัฒนาอุตสาหกรรมและนวัตกรรมดิจิทัล การพัฒนาภาครัฐไปสู่รัฐบาลดิจิทัล การสร้างความมั่นคงและปลอดภัยของเศรษฐกิจและสังคมดิจิทัล และการเพิ่มศักยภาพทุนมนุษย์ของประเทศด้านดิจิทัล สร้างกําลังคนวิชาชีพดิจิทัล รวมถึงมาตรการส่งเสริม e-Commerce และการสร้างความเชื่อมั่นระหว่างผู้ซื้อกับผู้ขาย พร้อมทั้งเร่งแก้ไขปัญหาการดําเนินธุรกรรมอิเล็กทรอนิกส์ในประเทศให้มีประสิทธิภาพ และมุ่งพัฒนาทักษะของผู้ประกอบการเอสเอ็มอี ในการเข้าถึงตลาดทั้งในและต่างประเทศ ผ่านแพลตฟอร์มพาณิชย์อิเล็กทรอนิกส์ โดยมีผู้แทนจากสํานักงานคณะกรรมการดิจิทัลเพื่อเศรษฐกิจและสังคม บริษัท โทรคมนาคมแห่งชาติ จํากัด (มหาชน) บริษัท ไปรษณีย์ไทย จํากัด สํานักงานพัฒนาธุรกรรมทางอิเล็กทรอนิกส์ และสํานักงานส่งเสริมเศรษฐกิจดิจิทัล เข้าร่วมหารือด้วย ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
____________________________
รัฐบาลไทย-ข่าวทำเนียบรัฐบาล-ตัวแทนนักเรียนจังหวัดอุดรธานีขอบคุณ ”ศุภมาส” ที่ประกาศยกเว้นค่าสมัคร TCAS รอบแอดมิชชั่นช่วยแบ่งเบาภาระค่าใช้จ่ายพร้อมเสนอให้เพิ่มจำนวนสนามสอบ TCAS ให้ครอบคลุมมากยิ่งขึ้น
วันพฤหัสบดีที่ 7 ธันวาคม 2566
ตัวแทนนักเรียนจังหวัดอุดรธานีขอบคุณ ”ศุภมาส” ที่ประกาศยกเว้นค่าสมัคร TCAS รอบแอดมิชชั่นช่วยแบ่งเบาภาระค่าใช้จ่ายพร้อมเสนอให้เพิ่มจํานวนสนามสอบ TCAS ให้ครอบคลุมมากยิ่งขึ้น
.....
ตัวแทนนักเรียนจังหวัดอุดรธานีขอบคุณ ”ศุภมาส” ที่ประกาศยกเว้นค่าสมัคร TCAS รอบแอดมิชชั่นช่วยแบ่งเบาภาระค่าใช้จ่ายพร้อมเสนอให้เพิ่มจํานวนสนามสอบ TCAS ให้ครอบคลุมมากยิ่งขึ้น ด้าน รมว.กระทรวง อว.เตรียมให้ทุนการศึกษาพร้อมช่วยลดภาระ กยศ.และภาระการกู้ยืมเรียนของนักศึกษา
เมื่อวันที่ 3 ธ.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) ได้พบปะกับคณะตัวแทนนักเรียนกว่า 100 คน จากโรงเรียนใน จ.อุดรธานี ได้แก่ รร.สาธิตมหาวิทยาลัยราชภัฎอุดรธานี รร.อุดรพิทยานุกลู รร.ดอนบอสโกวิทยา และ รร.เซนต์เมรี่ ระหว่างการลงพื้นที่ตรวจราชการในการประชุมคณะรัฐมนตรี(ครม.) อย่างเป็นทางการนอกสถานที่ครั้งที่ 1/2566 ณ พื้นที่กลุ่มจังหวัดภาคตะวันออกเฉียงเหนือตอนบน 1(บึงกาฬ เลย หนองคาย หนองบัวลําภู และอุดรธานี ) ที่มหาวิทยาลัยราชภัฏอุดรธานี จ.อุดรธานี โดยบรรยากาศเป็นไปอย่างคึกคักตัวแทนนักเรียนจากโรงเรียนดังกล่าวได้เข้ามาขอบคุณนโยบายการลดความเหลื่อมล้ํา ขยายโอกาสทางการศึกษาในระดับอุดมศึกษาของกระทรวง อว. ที่ได้ยกเว้นค่าสมัคร TCAS รอบแอดมิชชั่น ซึ่งจะเริ่มตั้งแต่ “TCAS 67” ในเดือน พ.ค.2567 ซึ่งนักเรียนแต่ละคนจะสามารถสมัครเลือกคณะ 1-10 อันดับได้ฟรี เป็นการช่วยแบ่งเบาภาระค่าใช้จ่ายได้สูงสุดคนละ 900 บาท
ทั้งนี้ นาวสาวศุภมาสได้เปิดโอกาสให้คณะนักเรียนได้ซักถามถึงข้อสงสัยต่างๆ ด้วยบรรยากาศเป็นกันเอง ซึ่งมีประเด็นคําถามสําคัญคือ กระทรวง อว.จะพิจารณาให้เปิดฟรีค่าสมัครสอบคัดเลือกในรอบอื่นๆ นอกจากรอบแอดมิชชั่นได้หรือไม่ โดยนางสาวศุภมาส กล่าวว่า ขณะนี้กลไกที่กระทรวง อว.จะช่วยเหลือแบ่งเบาภาระค่าใช้จ่ายได้เร็วที่สุดคือรอบแอดมิชชั่น เพราะ กระทรวง อว.สามารถสนับสนุนงบประมาณให้กับที่ประชุมอธิการบดีแห่งประเทศไทย (ทปอ.) ซึ่งเป็นหน่วยงานที่รับผิดชอบดูแลการสอบ TCAS ได้โดยตรง ซึ่งก็ต้องใช้งบประมาณกว่าร้อยล้านบาท ดังนั้น ในการสมัครอบรอบอื่นๆ ที่เป็นการจ่ายตรงกับทางมหาวิทยาลัยก็จะต้องหางบประมาณมาอุดหนุนเช่นกัน แต่ในส่วนนี้จะมีรายละเอียดหลายอย่างที่ซับซ้อนและต้องคิดให้รอบคอบ เพราะแต่ละมหาวิทยาลัยก็มีความแตกต่างกัน ค่าใช้จ่ายที่ไม่เท่ากัน ซึ่งต้องขอเวลาในการพิจารณาในรายละเอียดก่อน
รมว.อว.กล่าวต่อว่า กระทรวง อว.ยังมีนโยบายเมื่อน้องๆ เข้ามหาวิทยาลัยแล้ว ต้องได้เรียนอย่างมีความสุขและมีรายได้ระหว่างเรียน ซึ่งเรื่องเหล่านี้กระทรวง อว.จะพยายามดูแลอย่างเต็มที่ ขณะที่ กําลังจะทําอีกเรื่องที่สําคัญ คือ การให้ทุนการศึกษา คือถ้าใครอยากเรียนต้องได้เรียน และปัจจุบันทุกมหาวิทยาลัยก็มีทุนการศึกษาให้มากมาย ซึ่งในส่วนนี้ อว.ก็จะเข้าไปดูแลให้มากขึ้น เพราะอีกทางหนึ่งก็ยังเป็นการช่วยลดภาระของ กยศ. และภาระการกู้ยืมเรียนของนักศึกษาได้ด้วย
นอกจากนี้ ตัวแทนนักเรียนยังมีข้อเสนอต่างๆ ให้รมว.อว.นําไปพิจารณา อาทิ การเพิ่มจํานวนสนามสอบ TCAS ให้ครอบคลุมมากยิ่งขึ้น การแก้ปัญหาการสอบผ่านระบบคอมพิวเตอร์ที่ยังมีข้อติดขัดในบางส่วน รวมถึงอยากให้ปฏิรูประบบการศึกษาไทย โดยเฉพาะการเรียนการสอนที่ทําให้เด็กได้ค้นพบความชอบหรือความถนัดของตัวเอง เป็นต้น โดยนางสาวศุภมาสจะรับไปหารือกับ ทปอ. เพื่อแก้ปัญหาอย่างเหมาะสมต่อไป
#กระทรวงการอุดมศึกษาวิทยาศาสตร์วิจัยและนวัตกรรม
#MHESI
รัฐบาลไทย-ข่าวทำเนียบรัฐบาล-กรมทางหลวงชวนรับลมหนาว ขับรถชมความสวยงาม ทล.118 สายเชียงใหม่ - เชียงราย ปรับภูมิทัศน์สองข้างทาง พร้อมเปิดจุดกางเต็นท์ฟรีบนดอยสะเก็ด จังหวัดเชียงใหม่
วันพฤหัสบดีที่ 7 ธันวาคม 2566
กรมทางหลวงชวนรับลมหนาว ขับรถชมความสวยงาม ทล.118 สายเชียงใหม่ - เชียงราย ปรับภูมิทัศน์สองข้างทาง พร้อมเปิดจุดกางเต็นท์ฟรีบนดอยสะเก็ด จังหวัดเชียงใหม่
....
กรมทางหลวง (ทล.) กระทรวงคมนาคม เชิญชวนนักท่องเที่ยวสัมผัสอากาศหนาวเย็นที่ดอยสะเก็ด จังหวัดเชียงใหม่ ดําเนินการเตรียมความพร้อมทางหลวงหมายเลข 118 (ทล.118) สําหรับใช้เป็นเส้นทางท่องเที่ยว เพื่อกระตุ้นเศรษฐกิจภายในประเทศตามนโยบาย “คมนาคม เพื่อความอุดมสุขของประชาชน” ของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ที่ต้องการให้ประเทศไทยเป็นประตูและเป็นศูนย์กลางการเดินทางของภูมิภาค ส่งเสริมศักยภาพทางเศรษฐกิจ การค้า การลงทุน การท่องเที่ยว และความมั่นคงของประเทศ
ในทุกปีเมื่อเข้าสู่ฤดูหนาวจะเป็นช่วงที่บริเวณภาคเหนือโดยเฉพาะพื้นที่จังหวัดเชียงใหม่มีอากาศหนาวเย็น มีต้นไม้เมืองหนาวเริ่มออกดอกเบ่งบานเรียงรายประดับสองข้างทาง ทําให้มีประชาชนเดินทางมาท่องเที่ยวจํานวนมาก ทล. โดยแขวงทางหลวงเชียงใหม่ที่ 2 จึงได้เปิดให้บริการจุดพักรถและจุดกางเต็นท์ฟรีภายในหมวดทางหลวงดอยสะเก็ด บน ทล.118 หรือ ถนนสายเชียงใหม่ - เชียงราย บริเวณ กม. ที่ 20+200 ด้านขวาทาง พร้อมให้บริการแนะนําเส้นทางแก่นักท่องเที่ยว รวมทั้งดูแลเส้นทางให้พร้อมใช้งาน มีการติดตั้งป้ายเตือน ป้ายแนะนําต่าง ๆ และปรับปรุงภูมิทัศน์สองข้างทางเพื่ออํานวยความสะดวกให้แก่ประชาชน สําหรับการเดินทางไปดอยสะเก็ดจากอําเภอเมืองจังหวัดเชียงใหม่ใช้ ทล.118 มุ่งหน้าไปทางตําบลเชิงดอยประมาณ 35 กิโลเมตร จะถึงแหล่งท่องเที่ยวมากมายในพื้นที่อําเภอดอยสะเก็ด ปัจจุบัน ทล. ได้ดําเนินการขยายเส้นทางจากขนาด 2 ช่องจราจร เป็นขนาด 4 ช่องจราจร แล้วเสร็จเมื่อปี 2564 เพื่อรองรับนักท่องเที่ยวที่เดินทางมาเยือนจังหวัดเชียงใหม่
ทล.118 เป็นทางหลวงที่มีความสําคัญต่อการท่องเที่ยวของจังหวัดเชียงใหม่ สามารถเชื่อมโยงไปสู่แหล่งท่องเที่ยวต่าง ๆ ของจังหวัดเชียงใหม่ อาทิ น้ําพุร้อนดอยสะเก็ด ศูนย์การศึกษาพัฒนาห้วยฮ่องไคร้ อุทยานแห่งชาติแม่ตะไคร้ บ้านแม่กําปอง และแหล่งท่องเที่ยวของเอกชนต่าง ๆ มากมายตลอดเส้นทาง รวมทั้งเป็นเส้นทางที่เชื่อมโยงไปสู่จังหวัดเชียงราย ลําปาง และพะเยาได้อีกด้วย ทั้งนี้ ทล. ขอความร่วมมือผู้ใช้เส้นทางโปรดขับรถด้วยความระมัดระวัง ปฏิบัติตามป้ายเตือน ป้ายแนะนํา เพื่อความปลอดภัยในการเดินทาง และใส่ใจสิ่งแวดล้อม หากประชาชนต้องการสอบถามข้อมูลรายละเอียดเพิ่มเติมสามารถติดต่อได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบำเพ็ญพระราชกุศลทักษิณานุปทาน
วันพฤหัสบดีที่ 7 ธันวาคม 2566
07/12/2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศลทักษิณานุปทาน
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีทรงบําเพ็ญพระราชกุศลทักษิณานุปทาน เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พุทธศักราช 2566
วันที่ 5 ธันวาคม 2566 เวลา 18.00 น. ดร.ณัฐพล รังสิตพล ปลัดกระทรวงอุตสาหกรรม เข้าเฝ้ารับเสด็จ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินไปในการพระราชพิธีทรงบําเพ็ญพระราชกุศลทักษิณานุปทาน เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พุทธศักราช 2566 ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี และสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เฝ้าทูลละอองธุลีพระบาทรับเสด็จ ณ พระที่นั่งอมรินทรวินิจฉัย พระบรมมหาราชวัง
รัฐบาลไทย-ข่าวทำเนียบรัฐบาล-โอนไว จ่ายสะดวก! เปิดให้บริการแล้ว “ระบบชำระเงินข้ามพรมแดน (ไทย-ฮ่องกง) ผ่าน QR Code”
วันพฤหัสบดีที่ 7 ธันวาคม 2566
โอนไว จ่ายสะดวก! เปิดให้บริการแล้ว “ระบบชําระเงินข้ามพรมแดน (ไทย-ฮ่องกง) ผ่าน QR Code”
.....
โอนไว จ่ายสะดวก! เปิดให้บริการแล้ว “ระบบชําระเงินข้ามพรมแดน (ไทย-ฮ่องกง) ผ่าน QR Code”
.
ธนาคารแห่งประเทศไทยและธนาคารกลางฮ่องกง ได้เปิดให้บริการ “ระบบชําระเงินข้ามพรมแดนผ่าน QR Code” แล้ว ผ่านการเชื่อมระบบ QR ของไทยกับระบบ FPS QR ของฮ่องกง เพื่ออํานวยความสะดวกให้ผู้เดินทางสามารถจ่ายเงินผ่านร้านค้า ตลอดจนเพื่อสนับสนุนการท่องเที่ยวระหว่างกัน
.
ผู้ใช้บริการสามารถชําระเงินผ่านแอปพลิเคชันธนาคารบนโทรศัพท์มือถือ โดยสแกน QR Code ที่แต่ละร้านค้าแสดงไว้ (อ้างอิงอัตราแลกเปลี่ยนตามตลาด ณ เวลาที่ใช้งาน) และยังไม่มีการเก็บค่าธรรมเนียม
.
ปัจจุบัน มีธนาคารผู้ให้บริการชําระเงินที่เข้าร่วมหลายแห่ง การใช้งานแบ่งเป็น 2 ประเภท ดังนี้
1. ผู้ใช้บริการจากไทยเดินทางไปใช้จ่ายที่ฮ่องกง : สามารถใช้โมบายแอปพลิเคชันของผู้ให้บริการไทยที่ร่วมโครงการ ได้แก่ ธนาคารกรุงเทพ ธนาคารกรุงศรีอยุธยา และธนาคารกรุงไทย เพื่อสแกน FPS QR ของฮ่องกง โดยชําระเงินได้สูงสุด 100,000 บาท/รายการ หรือสูงสุดไม่เกิน 500,000 บาท/วัน
2. ผู้ใช้บริการจากฮ่องกงเดินทางมาใช้จ่ายที่ไทย : สามารถใช้โมบายแอปพลิเคชันของผู้ให้บริการฮ่องกงที่ร่วมโครงการ เพื่อสแกน QR ของไทยที่ออกโดย 5 ธนาคารพาณิชย์ ได้แก่ ธนาคารกรุงเทพ ธนาคารกรุงศรีอยุธยา ธนาคารกสิกรไทย ธนาคารกรุงไทย และธนาคารไทยพาณิชย์ โดยชําระเงินได้สูงสุดไม่เกิน HKD 10,000 ต่อวัน
.
อ่านเพิ่มเติม คลิก https://www.thaigov.go.th/news/contents/details/75743
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ออมสิน เข้าร่วมงานใหญ่ส่งท้ายปี Thailand Smart Money กรุงเทพฯ ชูเงินฝาก 111 วัน ดอกเบี้ยสูงสุด 21% ต่อปี กระแสดี แจกต่อ สลากออมสินรางวัลใหญ่รวม 80 ล้าน
วันพฤหัสบดีที่ 7 ธันวาคม 2566
07/12/2566
ออมสิน เข้าร่วมงานใหญ่ส่งท้ายปี Thailand Smart Money กรุงเทพฯ ชูเงินฝาก 111 วัน ดอกเบี้ยสูงสุด 21% ต่อปี กระแสดี แจกต่อ สลากออมสินรางวัลใหญ่รวม 80 ล้าน
ธนาคารออมสินเข้าร่วมงาน Thailand Smart Money กรุงเทพฯ ครั้งที่ 14 ภายใต้แนวคิด “GSB Journey to The Green Frontier : บนเส้นทางสู่โลกการเงินสีเขียว” ณ เซ็นทรัล ลาดพร้าว ระหว่างวันที่ 8-10 ธ.ค. 2566
ธนาคารออมสิน เข้าร่วมงาน Thailand Smart Money กรุงเทพฯ ครั้งที่ 14 จัดโปรโมชันน่าสนใจเข้าร่วมในงานนี้ ทั้งผลิตภัณฑ์เงินฝากส่งเสริมการออมสําหรับทุกวัย สินเชื่อบ้าน สินเชื่อบุคคล และสินเชื่อรักษ์โลก โดยผลิตภัณฑ์เงินฝากไฮไลท์ ได้แก่ เงินฝากเผื่อเรียกพิเศษ 111 วัน ระยะเวลาฝาก 111 วัน ดอกเบี้ย Step up สูงสุด 21.00% ต่อปี คิดเป็นอัตราดอกเบี้ยเฉลี่ย 4.00% ต่อปี ได้รับยกเว้นภาษี รับฝากเฉพาะบุคคลธรรมดา จํานวน 600 สิทธิ์ เปิดจองสิทธิ์ภายในงานเท่านั้น และ สลากออมสินพิเศษ 2 ปี จัดแคมเปญรอบใหม่ต่อเนื่อง ด้วยการเพิ่มรางวัลพิเศษมูลค่า 50 ล้านบาท 1 รางวัล และยังมีสิทธิ์ถูกรางวัลที่ 1 อีก 30 ล้านบาท รวมเงินรางวัลใหญ่ 80 ล้านบาท สําหรับผู้ฝากทั้งแบบใบสลากและดิจิทัล เริ่มฝากตั้งแต่บัดนี้เป็นต้นไป ถึงวันที่ 31 ม.ค. 2567 กําหนดจับรางวัลวันที่ 1 ก.พ. 2567
สําหรับผลิตภัณฑ์สินเชื่อมีโปรโมชัน สินเชื่อเคหะ ทั้งซื้อ ปลูกสร้าง ต่อเติม/ซ่อมแซม และรีไฟแนนซ์ อัตราดอกเบี้ยสุดพิเศษคงที่ 6 เดือนแรก 1.990% เฉลี่ย 3 ปี = 3.390% กรณีทําประกันชีวิตเพื่อประกันสินเชื่อตามเงื่อนไขฯ สินเชื่อธุรกิจ GSB D-VERs เพื่อเป็นทุนหมุนเวียน ลงทุนในสินทรัพย์ถาวร และรีไฟแนนซ์ ดอกเบี้ยเฉลี่ย 3 ปีแรก = 6.66% สําหรับวงเงินกู้ 1-20 ล้านบาท กรณีทําประกันชีวิตเพื่อประกันสินเชื่อและใช้หลักทรัพย์ค้ําเต็มวงเงินกู้ และวงเงินกู้ 20-100 ล้านบาท เมื่อใช้หลักทรัพย์ค้ําประกันเต็มวงเงินกู้ พร้อมกันนี้ได้จัดโปรโมชันสินเชื่อเพื่อรักษ์โลกและสิ่งแวดล้อม ซึ่งเป็นกลุ่มผลิตภัณฑ์ตอบโจทย์ผู้บริโภคตามกระแสอนุรักษ์พลังงานและลดการปล่อยก๊าซเรือนกระจก ทั้งผู้บริโภครายย่อยที่ต้องการติดตั้งแผงโซล่าร์ ซื้อรถยนต์ไฟฟ้า (EV) หรือรถยนต์ไฮบริด หรือผู้ประกอบการSMEs ที่ต้องการเงินทุนหมุนเวียนสําหรับทําธุรกิจตามโมเดลเศรษฐกิจ BCG
งาน Thailand Smart Money กรุงเทพฯ ครั้งนี้ ธนาคารออมสินเข้าร่วมภายใต้แนวคิด “GSB Journey to The Green Frontier : บนเส้นทางสู่โลกการเงินสีเขียว” สอดคล้องยุทธศาสตร์ธนาคารเพื่อสังคมที่มุ่งเน้นดําเนินการตามกรอบ ESG in action สู่การพัฒนาที่ยั่งยืน โดยให้ความสําคัญตั้งแต่กระบวนการจัดทําบูธที่เลือกใช้วัสดุที่เป็นมิตรต่อสิ่งแวดล้อม การออกแบบผลิตภัณฑ์และบริการที่เน้นสร้างผลกระทบเชิงบวกต่อสังคม แล้วพบกันที่งาน Thailand Smart Money ณ เซ็นทรัล ลาดพร้าว ระหว่างวันที่ 8-10 ธ.ค. 2566.
รัฐบาลไทย-ข่าวทำเนียบรัฐบาล-“เกณิกา”เผย รัฐบาลพร้อมผลักดัน พ.ร.บ.อากาศสะอาด "สู้ฝุ่น PM2.5"เพื่อคนไทยทุกคน เดินหน้าส่งเข้าสภาฯแล้ว
วันเสาร์ที่ 9 ธันวาคม 2566
09/12/2566
“เกณิกา”เผย รัฐบาลพร้อมผลักดัน พ.ร.บ.อากาศสะอาด "สู้ฝุ่น PM2.5"เพื่อคนไทยทุกคน เดินหน้าส่งเข้าสภาฯแล้ว
“เกณิกา”เผย รัฐบาลพร้อมผลักดัน พ.ร.บ.อากาศสะอาด "สู้ฝุ่น PM2.5"เพื่อคนไทยทุกคน เดินหน้าส่งเข้าสภาฯแล้ว
วันที่ 9 ธันวาคม 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงการแก้ปัญหาฝุ่น PM 2.5 ของ พล.ต.อ. พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อมว่า ด้วยกิจกรรมในชีวิตประจําวันของประชาชน ประกอบกับสภาพภูมิอากาศที่ปีนี้สถานการณ์เอลนีโญทวีความรุนแรง ส่งผลให้อากาศร้อน-แล้งมากขึ้น จึงเสี่ยงเกิดไฟป่ามากกว่าปีที่ผ่านมา และท้ายที่สุดก็วนกลับมาสร้างปัญหาหมอกควันข้าม
แดนตามวงรอบเดิม จึ่งทําให้คณะกรรมการสิ่งแวตล้อมแห่งชาติ ได้ปรับเกณฑ์ค่ามาตรฐานฝุ่น PM 2.5 ใหม่ ให้เข้มขันขึ้น ระบุไม่เกิน 37.5 ไมโครกรัมต่อลูกบาศก์เมตร เพื่อสุขภาพของคนไทย และใกล้เคียงกับมาตรฐานขององค์การอนามัยโลก (WHO)ด้วยเหตุนี้ ประชาชนจึงเห็นว่า พื้นที่คุณภาพอากาศสีส้ม และสีแดง เพิ่มขึ้น เพราะเราปรับเกณฑ์เข้มข้นขึ้นนั่นเอง
น.ส.เกณิกา กล่าวต่อว่า รัฐบาลได้เล็งเห็นความสําคัญของการแก้ปัญหามลพิษด้านฝุ่นละอองอย่างจริงจัง พร้อมถอดบทเรียนการแก้ปัญหาไฟป่า หมอกควันและฝุ่นละอองในแต่ละปี เพื่อทบทวนและปรับแนวทางรับมือในปีถัดไปอย่างรอบคอบ เพื่อสร้างคุณภาพชีวิตที่สําหรับทุกคน โดยที่ประชุมคณะกรรมการจัดการปัญหามลพิษทางอากาศเพื่อความยั่งยืน มีมติเห็นชอบ 6 มาตรการเร่งด่วนแก้ไขปัญหาฝุ่นพิษ PM 2.5 และ 3 แนวทางสนับสนุนการลดฝุ่น PM 2.5 จากการทํางานบูรณาการร่วมกันของหลายกระทรวงที่มีส่วนเกี่ยวข้อง
น.ส.เกณิกา ยังกล่าวต่อว่า กระทรวงมหาดไทย ได้กําหนดเงื่อนไขการอนุญาตเผาและการบริหารจัดการการเผา,กระทรวงเกษตรและสหกรณ์ ได้เร่งรัตการนําระบบรับรองผลผลิตทางการเกษตรแบบไม่เผามาใช้กับการปลูกอ้อย ข้าว ข้าวโพตเลี้ยงสัตว์,กระทรวงอุตสาหกรรม มีมาตรการไม่รับอ้อยไฟไหม้เข้าหีบ ด้านกระทรวงการคลัง ได้พิจารณาสิทธิประโยชน์ของภาลเอกชน เพื่อสังคมและสิ่งแวตล้อม โดยผู้ประกอบการที่เข้าร่วม สามารถยกเว้นภาษีเงินได้ ,รายงานESG/SDGs และ Carbon Credit,กระทรางพาณิชย์ มีการพิจารณาเพิ่มเงื่อนไข เรื่องการเผาในพื้นที่ป่าและพื้นที่เกษตรในการนําเข้า-ส่งออกสินค้า และกระทรางพลังงาน ได้กําหนดการผสิต-จําหน่ายน้ํามันเชื้อเพสิงให้เป็นไปตามมาตรฐานยูโร 5
“รัฐบาลจะผลักดันให้พระราชบัญญัติบริหารจัดการเพื่ออากาศสะอาด พ.ศ....เป็นร่าง พ.ร.บ.เกี่ยวกับการแก้ไขปัญหาฝุ่น PM 2.5 ผ่านที่ประชุมสภาฯ ให้สําเร็จ เพื่อที่จะสามารถแก้ปัญหาได้อย่างครอบคลุม ทั้งเชิงป้องกัน แก้ไข และแนวทางจัดการหมอกควันข้ามแดนอย่างเป็นรูปธรรม โดยขณะนี้ที่ประชุมคณะรัฐมนตรี ได้เห็นชอบส่งสภาฯ พิจารณาต่อแล้ว”น.ส.เกณิกา กล่าว
รัฐบาลไทย-ข่าวทำเนียบรัฐบาล-นายกฯ ติดตามความคืบหน้าโครงการก่อสร้างมอเตอร์เวย์ บางใหญ่-กาญจนบุรี พร้อมเปิดใช้ฟรี ช่วง 28 ธ.ค. 2566 ถึง 3 ม.ค. 2567
วันเสาร์ที่ 9 ธันวาคม 2566
09/12/2566
นายกฯ ติดตามความคืบหน้าโครงการก่อสร้างมอเตอร์เวย์ บางใหญ่-กาญจนบุรี พร้อมเปิดใช้ฟรี ช่วง 28 ธ.ค. 2566 ถึง 3 ม.ค. 2567
นายกฯ ติดตามความคืบหน้าโครงการก่อสร้างมอเตอร์เวย์ บางใหญ่-กาญจนบุรี พร้อมเปิดใช้ฟรี ช่วง 28 ธ.ค. 2566 ถึง 3 ม.ค. 2567 เพื่อช่วยลดเวลา-ปริมาณรถที่มุ่งหน้าออกไป จ.กาญจนบุรี ในช่วงเทศกาลปีใหม่ 2567 นี้
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (9 ธ.ค.66) เวลา 15.00 น. ณ บริเวณด่านเก็บค่าธรรมเนียมผ่านทางกาญจนบุรี อ.ท่าม่วง จ.กาญจนบุรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจติดตามความคืบหน้าโครงการก่อสร้างทางหลวงพิเศษระหว่างเมือง สายบางใหญ่ - กาญจนบุรี (M81) โดยมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นายสุรพงษ์ ปิยะโชติ รัฐมนตรีช่วยว่าการกระทรวงคมนาคม และผู้บริหารหน่วยงานสังกัดกรมทางหลวงเข้าร่วมการติดตาม
นายกรัฐมนตรีรับฟังบรรยายสรุปข้อมูลโครงการก่อสร้างทางหลวงพิเศษระหว่างเมือง สายบางใหญ่ - กาญจนบุรี (M81) ระยะทาง 96 กิโลเมตร มีความคืบหน้าดังนี้ การก่อสร้างงานโยธา ขณะนี้แล้วเสร็จ 17 สัญญาจากทั้งหมด 25 สัญญาคิดเป็น 95.962% สัญญาที่แล้วเสร็จ คือ สัญญาที่ 3 พื้นที่อําเภอบางใหญ่ จังหวัดนนทบุรีบริเวณกิโลเมตรที่ 4 + 100 ถึง กิโลเมตร 9 ระยะทางรวม 4.9 กิโลเมตร สําหรับรูปแบบโครงการเป็นทางหลวงพิเศษระหว่างเมืองขนาด 4 ถึง 6 ช่องจราจร มีระยะทางรวม 96 กม. มีจุดเริ่มต้นเชื่อมต่อกับถนนวงแหวนรอนนอกกรุงเทพมหานคร (ถนนกาญจนาภิเษก) ด้านตะวันตก อ.บางใหญ่ จ.นนทบุรี จุดสิ้นสุดอยู่บริเวณทางหลวงหมายเลข 324 (ถนนกาญจนบุรี อ.พนมทวน) โดยใช้แนวเส้นทางมีด่านเก็บค่าผ่านทาง 8 แห่ง ได้แก่ ด่านบางใหญ่ ด่านนครชัยศรี ด่านศรีษะทอง ด่านนครปฐมฝั่งตะวันออก ด่านนครปฐมฝั่งตะวันตก ด่านท่ามะกา ด่านท่าม่วง และด่านกาญจนบุรี นอกจากนี้ การก่อสร้างจากด่านนครปฐมฝั่งตะวันตกถึงด่านกาญจนบุรี ระยะทาง 50 กิโลเมตร เพื่อเตรียมความพร้อมเปิดใช้ฟรี ช่วง 28 ธ.ค. 2566 ถึง 3 ม.ค. 2567 เพื่อช่วยลดเวลา และลดปริมาณรถที่มุ่งหน้าออกไป จ.กาญจนบุรี ในช่วงเทศกาลปีใหม่ 2567 อีกทั้ง คาดว่าจะเปิดให้บริการเต็มรูปแบบตลอดสายทางในปี 2568
สําหรับการพัฒนาโครงข่ายทางหลวงพิเศษระหว่างเมืองหมายเลข 81 บางใหญ่ - กาญจนบุรี จะช่วยพัฒนาและส่งเสริมระบบการคมนาคมขนส่งทางถนนของประเทศไทยให้มีความทันสมัย ส่งเสริมการท่องเที่ยวและการพัฒนาเศรษฐกิจในระดับภูมิภาคของประเทศโดยรวม พัฒนาคุณภาพชีวิต สร้างความสะดวก รวดเร็ว ทันสมัย ปลอดภัยให้กับประชาชนในการเดินทางสู่ภูมิภาคต่าง ๆ เพิ่มขีดความสามารถด้านการคมนาคมขนส่งของประเทศ และเป็นเส้นทางเชื่อมต่อโครงข่ายคมนาคมสู่ภาคตะวันตกและภาคใต้ของประเทศ
รัฐบาลไทย-ข่าวทำเนียบรัฐบาล-พรุ่งนี้วันสุดท้าย! รัดเกล้า เชิญชวนประชาชน ร่วมงาน Thailand Friendly Design Expo 2023 มหกรรมอารยสถาปัตย์ นวัตกรรมสุขภาพ และการท่องเที่ยวเพื่อคนทั้งมวล ส่งเสริมความเท่าเทียมคนพิการ
วันเสาร์ที่ 9 ธันวาคม 2566
09/12/2566
พรุ่งนี้วันสุดท้าย! รัดเกล้า เชิญชวนประชาชน ร่วมงาน Thailand Friendly Design Expo 2023 มหกรรมอารยสถาปัตย์ นวัตกรรมสุขภาพ และการท่องเที่ยวเพื่อคนทั้งมวล ส่งเสริมความเท่าเทียมคนพิการ
พรุ่งนี้วันสุดท้าย! รัดเกล้า เชิญชวนประชาชน ร่วมงาน Thailand Friendly Design Expo 2023 มหกรรมอารยสถาปัตย์ นวัตกรรมสุขภาพ และการท่องเที่ยวเพื่อคนทั้งมวล ส่งเสริมความเท่าเทียมคนพิการในสังคม ย้ํา รมว.พม.เห็นความสําคัญ การใช้ชีวิตของคนพิการในสังคม
วัยที่ 9 ธันวาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ขอเชิญประชาชนเข้าร่วมงาน Thailand Friendly Design Expo 2023 มหกรรมอารยสถาปัตย์ นวัตกรรมสุขภาพ และการท่องเที่ยวเพื่อคนทั้งมวล ครั้งที่ 7 ที่จัดขึ้น ตั้งแต่วันที่ วันที่ 7 - 10 ธ.ค. 66 ที่ ห้อง 101 ศูนย์นิทรรศการและการประชุมไบเทค บางนา กรุงเทพฯ
งานดังกล่าวจัดโดย มูลนิธิอารยสถาปัตย์เพื่อคนทั้งมวล ซึ่งได้รับการสนับสนุนงบประมาณจาก “กองทุนส่งเสริมและพัฒนาคุณภาพชีวิตคนพิการ” กระทรวงการพัฒนาสังคมและความมั่นคงของมนุษย์​ (พม.) เพื่อส่งเสริมและพัฒนาสิทธิ ความเสมอภาค ความเท่าเทียมของคนพิการ และคนสังคมอย่างแท้จริง ให้เกิดความตื่นตัวในสังคมในเรื่องการออกแบบ พัฒนาสังคม สภาพแวดล้อมที่เอื้อประโยชน์ให้คนพิการ หรือคนที่มีความบกพร่องด้านสุขภาพร่างกาย สามารถเข้าถึงบริการต่างๆ ได้โดยสะดวก ปลอดภัย ช่วยส่งเสริมและพัฒนาคุณภาพชีวิตที่ดีให้แก่คนพิการได้โดยตรง
นอกจากนี้ยังมีกิจกรรมสําหรับการพัฒนาศักยภาพคนพิการให้มีคุณภาพชีวิตที่ดีขึ้น และมีการออกบูธจัดแสดงผลงาน จําหน่ายสินค้า อาชีพคนพิการ และการแสดงความสามารถต่างๆ ของคนพิการทุกประเภท เพื่อเป็นการเผยแพร่ผลงาน สร้างโอกาส สร้างงาน สร้างรายได้ ให้แก่คนพิการ
"นายวราวุธ ศิลปอาชา รัฐมนตรีว่าการกระทรวงพม.ได้เห็นความสําคัญ ถึงความเป็นอยู่และการใช้ชีวิตของคนพิการในสังคม จึงได้ร่วมจัดงานนี้ขึ้น เพราะมองว่าประเทศจะต้องปรับปรุง และต้องผลักดันการออกแบบทั้งหลาย ให้คนทุกคนรวมถึงคนพิการอยู่ในสังคมไทยได้อย่างเท่าเทียมกัน
จึงขอเชิญชวนประชาชนร่วมงานครั้งนี้ ไปดูผลงานรวมถึงสนับสนุนคนพิการ พรุ่งนี้​ (10 ธันวาคม) เป็นวันสุดท้ายของการจัดงานแล้ว" นางรัดเกล้า กล่าว
รัฐบาลไทย-ข่าวทำเนียบรัฐบาล-การตรวจราชการ ณ จังหวัดกาญจนบุรี ของนายเศรษฐา ทวีสิน นายกรัฐมนตรี
วันเสาร์ที่ 9 ธันวาคม 2566
การตรวจราชการ ณ จังหวัดกาญจนบุรี ของนายเศรษฐา ทวีสิน นายกรัฐมนตรี
วันที่ 9 ธันวาคม 2566
การตรวจราชการ ณ จังหวัดกาญจนบุรี
ของนายเศรษฐา ทวีสิน นายกรัฐมนตรี
นายกฯ พบปะชาวกาญจนบุรี ยืนยันรัฐบาลพร้อมทํางานรับใช้ประชาชนอย่างเต็มที่ ย้ําแก้ไขปัญหาหนี้นอกระบบให้ความเป็นธรรมคุ้มครองเจ้าหนี้-ลูกหนี้ตามกฎหมาย ชูนโยบายรัฐบาลยกระดับค่าแรงขั้นต่ํา
นายกฯ ย้ํา ส่งกฤษฎีกาพิจารณา ร่าง พ.ร.บ.เงินกู้ 5 แสนล้านแล้ว ยืนยันรัฐบาลทําดีที่สุดแล้ว
นายกฯ เผย ไม่เห็นด้วย ปรับค่าแรงขั้นต่ํา ย้ํารู้สึกไม่สบายใจ ให้กลับไปทบทวน เตรียมหารือทุกฝ่ายเกี่ยวข้องปรับแนวทางให้เหมาะสม วอนผู้ประกอบการเห็นใจลูกจ้าง
นายกฯ ประชุมหารือแนวทางการพัฒนาและแก้ไขปัญหาภาพรวม จ.กาญจนบุรี ย้ําหน่วยงานเร่ง แก้ไขปัญหาการจัดสรรที่ดินทํากินให้จบ ระบุรัฐบาลพร้อมช่วยเหลือยกระดับ จ.กาญจนบุรี
นายกฯ เยี่ยมชมงาน “สัปดาห์สะพานข้ามแม่น้ําแคว ประจําปี 2566” ประชาสัมพันธ์ส่งเสริมการท่องเที่ยว จ.กาญจนบุรี
นายกฯ ติดตามความคืบหน้าโครงการก่อสร้างมอเตอร์เวย์ บางใหญ่-กาญจนบุรี พร้อมเปิดใช้ฟรี ช่วง 28 ธ.ค. 2566 ถึง 3 ม.ค. 2567
รัฐบาลไทย-ข่าวทำเนียบรัฐบาล-รัฐบาล เตือนอย่าหลงเชื่อและไม่แชร์ข่าวปลอม เรื่องประกาศงดจัดเทศกาลปีใหม่ เพราะพบการระบาดโควิดพันธุ์ใหม่ เดลตาครอล XBC
วันเสาร์ที่ 9 ธันวาคม 2566
09/12/2566
รัฐบาล เตือนอย่าหลงเชื่อและไม่แชร์ข่าวปลอม เรื่องประกาศงดจัดเทศกาลปีใหม่ เพราะพบการระบาดโควิดพันธุ์ใหม่ เดลตาครอล XBC
รัฐบาล เตือนอย่าหลงเชื่อและไม่แชร์ข่าวปลอม เรื่องประกาศงดจัดเทศกาลปีใหม่ เพราะพบการระบาดโควิดพันธุ์ใหม่ เดลตาครอล XBC
วันที่ 9 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรี กล่าวถึงกรณีที่มีการส่งต่อข้อความ ในสื่อสังคมออนไลน์ เรื่อง “รัฐบาลประกาศงดเทศกาลปีใหม่ เนื่องจากพบการระบาด ของโควิดสายพันธุ์ใหม่ เดลตาครอล XBC” นั้น
นายคารมย้ําว่า ข้อความดังกล่าวเป็นข่าวปลอมของเดิม ที่มีคนนํามาส่งต่อกันใหม่ โรคโควิด 19 ยังไม่ได้มีการระบาดที่ผิดปกติ หรือเปลี่ยนแปลงสายพันธุ์ ที่เป็นอันตรายรุนแรง และรัฐบาลไม่ได้มีประกาศงดจัดเทศกาลปีใหม่แต่อย่างใด ดังนั้น ขอความร่วมมือจากประชาชน อย่าเชื่อและไม่ส่งต่อข้อความดังกล่าว เพื่อไม่ให้เกิดความตื่นตระหนก รวมทั้ง หากได้รับข้อความ ในลักษณะที่น่าสงสัยเช่นนี้ ขอให้ตรวจสอบกับหน่วยงานที่เกี่ยวข้อง ก่อนส่งต่อหรือแชร์ข้อมูลทุกครั้ง
”สําหรับสถานการณ์โรคโควิด 19 จํานวนผู้ป่วยในช่วงนี้เพิ่มขึ้นเล็กน้อย เนื่องจากเป็นฤดูหนาว ซึ่งเป็นช่วงที่จะพบผู้ป่วยโรคทางเดินหายใจเพิ่มขึ้น ขอให้รักษาสุขภาพ หากมีอาการรู้สึกไม่สบาย ขอให้ตรวจโควิด 19 ปัจจุบันใช้เวลาประมาณ 4-5 วัน จึงจะตรวจพบผลเป็นบวก ขออย่าชะลาใจหากมีอาการช่วงแรกๆ ผลตรวจเป็นลบ ขอให้ตรวจซ้ําโดยวิธีตรวจทางจมูกและคอ ซึ่งการตรวจทั้งสองอย่างจะทําให้ผลตรวจโควิดแม่นยําขึ้น“นายคารม ย้ํา
รัฐบาลไทย-ข่าวทำเนียบรัฐบาล-พญ.พักตร์พิไล ทวีสิน ภริยานายกรัฐมนตรี และคุณธนนนท์ นิรามิษ ภริยา รมว.มหาดไทย ร่วมโปรโมทงาน OTOP City 2023 เชิญชวนผู้กำลังมองหาของขวัญปีใหม่อุดหนุนสินค้าภูมิปัญญาไทย 16-24 ธ.ค.นี้
วันเสาร์ที่ 9 ธันวาคม 2566
09/12/2566
พญ.พักตร์พิไล ทวีสิน ภริยานายกรัฐมนตรี และคุณธนนนท์ นิรามิษ ภริยา รมว.มหาดไทย ร่วมโปรโมทงาน OTOP City 2023 เชิญชวนผู้กําลังมองหาของขวัญปีใหม่อุดหนุนสินค้าภูมิปัญญาไทย 16-24 ธ.ค.นี้
พญ.พักตร์พิไล ทวีสิน ภริยานายกรัฐมนตรี และคุณธนนนท์ นิรามิษ ภริยา รมว.มหาดไทย ร่วมโปรโมทงาน OTOP City 2023 เชิญชวนผู้กําลังมองหาของขวัญปีใหม่อุดหนุนสินค้าภูมิปัญญาไทย 16-24 ธ.ค.นี้ ณ ชาเลนเจอร์ฮอลล์ 1-3 อิมแพค เมืองทองธานี
น.ส.ไตรศุลี ไตรสรณกุล เลขานุการ รมว.มหาดไทยและโฆษกกระทรวงมหาไทย กล่าวว่า ระหว่างวันที่ 16-24 ธ.ค. 66 กระทรวงมหาดไทย โดยกรมพัฒนาชุมชน จะจัดงาน OTOP City 2023 ณ อาคารชาเลนเจอร์ ฮอล์ 1-3 ศูนย์ อิมแพ็ค เมืองทองธานี ซึ่งเป็นงานแสดงและจําหน่ายสินค้าหนึ่งตําบลหนึ่งผลิตภัณฑ์ หรือ OTOP คุณภาพจากชุมชนทุกภูมิภาคทั่วประเทศ และถือเป็นงานใหญ่ที่สุดของปีด้วย
โดยช่วงก่อนงานแสดงสินค้าจะมาถึงหน่วยงานที่เกี่ยวข้องได้เร่งประชาสัมพันธ์ผ่านช่องทางต่าง ๆ เพื่อสร้างการรับรู้สู่ประชาชนในวงกว้าง และปีนี้พิเศษกระทรวงมหาดไทยได้รับเกียรติจาก พญ.พักตร์พิไล ทวีสิน ภริยานายกรัฐมนตรีและรมว.คลัง และ คุณธนนนท์ นิรามิษ ภริยารองนายกรัฐมนตรีและรมว.มหาดไทย ในการร่วมโปรโมทงาน เชิญชวนผู้สนใจเข้าร่วมงานด้วย
“พญ.พักตร์พิไล และ คุณธนนนท์ ได้ให้เกียรติกล่าวในคลิปประชาสัมพันธ์ที่ใช้เผยแพร่ผ่านช่องทางต่างๆ ของหน่วยงานภายใต้กระทรวงมหาดไทย โดยทั้ง 2 ท่านได้เชิญท่านที่กําลังมองหาของขวัญปีใหม่อุดหนุนสินค้าภูมิปัญญาไทยภายในงาน OTOP City 2023 ซึ่งจะมีทั้งผลิตภัณฑ์ท้องถิ่นล้ําค่า งานหัตถศิลป์ แพรพรรณ งานผ้าและสินค้าจากชุมชนต่างๆทั่วประเทศ”น.ส.ไตรศุลี กล่าว
โฆษกกระทรวงมหาดไทย กล่าวว่า OTOP City 2023 จะเป็นงานสําคัญที่สร้างโอกาสให้ผู้กําลังมองหาของขวัญคริสต์มาส และปีใหม่ได้มีสินค้าคุณภาพมาให้เลือก ขณะเดียวกันก็เป็นช่องทางการขาย สร้างรายได้แก่ผู้ผลิตสินค้าชุมชนจากทั่วประเทศ สอดคล้องกับนโยบายของนายอนุทิน ชาญวีรกูล รองนายกรัฐมนตรีและรมว.มหาดไทย ที่เน้นย้ําความสําคัญของนโยบายการเร่งลดภาระค่าใช้จ่าย เพิ่มรายได้ และลดความเหลื่อมล้ําแก่ประชาชน
สําหรับรายละเอียดและไฮไลต์ของงาน นายชาดา ไทยเศรษฐ์ รมช.มหาดไทย พร้อมด้วยนายชัยวัฒน์ ชื่นโกกสุม อธิบดีกรมพัฒนาชุมชนและผู้บริหารกระทรวงมหาดไทย จะแถลงข่าวต่อสื่อมวลชลที่ลาน Eden ชั้น1 ศูนย์การค้าเซ็นทรัลเวิลด์ ในวันจันทร์ที่ 11 ธ.ค. 66 ที่จะถึงนี้ต่อไป
รัฐบาลไทย-ข่าวทำเนียบรัฐบาล-“พัชรวาท” เยี่ยมชม Thailand Pavilion พร้อมร่วมรับฟังเสียงสะท้อนจากเยาวชน ภาคเอกชน และภาคการศึกษา ในเวทีคู่ขนาน ก่อนเข้าร่วมประชุม High-level Segment ในเวที COP28
วันเสาร์ที่ 9 ธันวาคม 2566
“พัชรวาท” เยี่ยมชม Thailand Pavilion พร้อมร่วมรับฟังเสียงสะท้อนจากเยาวชน ภาคเอกชน และภาคการศึกษา ในเวทีคู่ขนาน ก่อนเข้าร่วมประชุม High-level Segment ในเวที COP28
“พัชรวาท” เยี่ยมชม Thailand Pavilion พร้อมร่วมรับฟังเสียงสะท้อนจากเยาวชน ภาคเอกชน และภาคการศึกษา ในเวทีคู่ขนาน ก่อนเข้าร่วมประชุม High-level Segment ในเวที COP28
“พัชรวาท” เยี่ยมชม Thailand Pavilion พร้อมร่วมรับฟังเสียงสะท้อนจากเยาวชน ภาคเอกชน และภาคการศึกษา ในเวทีคู่ขนาน ก่อนเข้าร่วมประชุม High-level Segment ในเวที COP28
วันที่ 8 ธันวาคม 2566 ณ Expo City เมืองดูไบ สหรัฐอาหรับเอมิเรตส์ พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ในฐานะหัวหน้าคณะผู้แทนไทยเข้าร่วมการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 28 (COP28) เข้าเยี่ยมชม Thailand Pavilion ที่จัดแสดงอยู่ภายในบริเวณการจัดประชุม COP28 ซึ่งได้นําเสนอนิทรรศการผลการดําเนินงานด้านการเปลี่ยนแปลงสภาพภูมิอากาศของประเทศไทย ประกอบด้วย แผนที่นําทางการลดก๊าซเรือนกระจกของประเทศไทย พ.ศ. 2564 – 2573 หรือ NDC Roadmap แผนปฏิบัติการด้านการลดก๊าซเรือนกระจกของประเทศ แผนการปรับตัวต่อการเปลี่ยนแปลงสภาพภูมิอากาศแห่งชาติ และเครื่องมือกลไกการดําเนินงานที่สําคัญทั้งภายในและระหว่างประเทศ รวมทั้ง Thailand Innovation Zone โดย รมว.ทส. ยังได้ร่วมหารือกับภาคเอกชน ที่เข้าร่วมกิจกรรมคู่ขนานภายในพาวิลเลี่ยน เพื่อส่งเสริมให้เกิดการขับเคลื่อนการพัฒนาเทคโนโลยี นวัตกรรมการลดการปล่อยก๊าซเรือนกระจกและการกักเก็บคาร์บอน พร้อมย้ําว่า “ประเทศไทยสามารถขับเคลื่อนการดําเนินงานด้านการเปลี่ยนแปลงสภาพภูมิอากาศให้บรรลุเป้าหมายตามที่ได้ให้คํามั่นไว้” จากนั้น ได้เข้าเยี่ยมชมการจัดแสดงนิทรรศการของ UAE Pavilion
นอกจากนี้ รมว.ทส. ยังได้ร่วมรับฟังการเสวนาของกลุ่มเยาวชนและภาคการศึกษาขั้นสูงในการขับเคลื่อนสู่เป้าหมาย Net Zero ในหัวข้อ Answering an urgent call; the role of higher education in tackling climate change โดยมีวิทยากรจากประเทศสหรัฐอเมริกา ญี่ปุ่น และประเทศไทย มาร่วมเสวนาถึงบทบาทหน้าที่ของภาคการศึกษาขั้นสูง ในการขับเคลื่อนความก้าวหน้าเพื่อมุ่งหน้าสู่เป้าหมายการปล่อยก๊าซเรือนกระจกสุทธิเป็นศูนย์ (Net-zero) และการเสวนาในหัวข้อ Youth session for global action โดยมีตัวแทนกลุ่มเยาวชนจากประเทศในกลุ่ม Global North อย่าง สหรัฐอเมริกา และ Global South อย่างประเทศไทย มาร่วมแลกเปลี่ยนประสบการณ์จุดเริ่มต้นการมีส่วนร่วมในเรื่องของ Climate Change ภายในขอบเขตความรับผิดชอบ และบริบทการใช้ชีวิตของแต่ละบุคคล ร่วมกับกลุ่มผู้ฟัง ถือเป็นการตอกย้ําบทบาทที่สําคัญของเยาวชน ที่มีต่อการแก้ไขปัญหาสภาพการเปลี่ยนแปลงทางภูมิอากาศของโลก
รัฐบาลไทย-ข่าวทำเนียบรัฐบาล-CAAT ติดตามความคืบหน้าการแก้ไขปัญหาอากาศยานไม่เพียงพอต่อการให้บริการของบริษัท สายการบินนกแอร์ จำกัด (มหาชน) ประจำสัปดาห์ที่ 2 เดือนธันวาคม 2566
วันเสาร์ที่ 9 ธันวาคม 2566
CAAT ติดตามความคืบหน้าการแก้ไขปัญหาอากาศยานไม่เพียงพอต่อการให้บริการของบริษัท สายการบินนกแอร์ จํากัด (มหาชน) ประจําสัปดาห์ที่ 2 เดือนธันวาคม 2566
....
เมื่อวันที่ 8 ธันวาคม 2566 สํานักงานการบินพลเรือนแห่งประเทศไทย (CAAT) ในฐานะหน่วยงานกํากับ ดูแล ควบคุม และส่งเสริมการดําเนินงานของกิจการการบินพลเรือนให้เป็นไปตามกฎระเบียบและมาตรฐานสากล ได้ประชุมร่วมกับ บริษัท สายการบินนกแอร์ จํากัด (มหาชน) เพื่อติดตามความคืบหน้าการแก้ไขปัญหาอากาศยาน   ไม่เพียงพอต่อการให้บริการ โดยการหารือดังกล่าว บริษัท สายการบินนกแอร์ จํากัด (มหาชน) ยืนยันในเดือนธันวาคม 2566 บริษัทฯ มีความคืบหน้าในการนําอากาศยานที่ซ่อมบํารุงกลับมาทําการบินได้ตามแผนที่แจ้งให้ CAAT ทราบ และนําอากาศยานกลับมาให้บริการตามที่ได้แจ้งไว้ ซึ่งจะทําให้บริษัทฯ สามารถลดจํานวนการเปลี่ยนแปลงเที่ยวบินและการยกเลิกเที่ยวบินได้
แต่อย่างไรก็ตาม ในระยะนี้สายการบินนกแอร์จะยังคงมีการเปลี่ยนแปลงเวลาทําการบินอยู่บ้าง CAAT จึงเน้นย้ําให้บริษัทฯ เตรียมแผนการสื่อสารเพื่อแจ้งให้ผู้โดยสารทราบทันทีเมื่อมีเหตุเปลี่ยนแปลงเที่ยวบิน และให้บริษัทฯ วางแผนล่วงหน้าในระหว่างวันหากเกิดปัญหาความล่าช้าเพิ่มเติม เช่น การประสานไปยังสนามบินต่าง ๆ เพื่อขอขยายเวลาเปิดให้บริการ โดยมีเป้าหมายไม่ให้มีผู้โดยสารตกค้างโดยเฉพาะในช่วงวันหยุดยาว รวมถึงให้บริษัทฯ ดูแลผู้โดยสารที่ได้รับผลกระทบจากการเปลี่ยนแปลงเที่ยวบินอย่างเต็มที่
รัฐบาลไทย-ข่าวทำเนียบรัฐบาล-“นฤมล”หารือคณะหอการค้าไทย-จีน เผยนักธุรกิจจีนเชื่อมั่นนโยบายส่งเสริมการลงทุนของรัฐบาล ให้ความสนใจลงทุนในประเทศไทยอย่างต่อเนื่อง มูลค่าการลงทุนมากกว่าหกหมื่นล้านบาท
วันเสาร์ที่ 9 ธันวาคม 2566
09/12/2566
“นฤมล”หารือคณะหอการค้าไทย-จีน เผยนักธุรกิจจีนเชื่อมั่นนโยบายส่งเสริมการลงทุนของรัฐบาล ให้ความสนใจลงทุนในประเทศไทยอย่างต่อเนื่อง มูลค่าการลงทุนมากกว่าหกหมื่นล้านบาท
“นฤมล”หารือคณะหอการค้าไทย-จีน เผยนักธุรกิจจีนเชื่อมั่นนโยบายส่งเสริมการลงทุนของรัฐบาล ให้ความสนใจลงทุนในประเทศไทยอย่างต่อเนื่อง มูลค่าการลงทุนมากกว่าหกหมื่นล้านบาท
วันที่ 9 ธันวาคม 2566 ศาสตราจารย์ นฤมล ภิญโญสินวัฒน์ ผู้แทนการค้าไทยหารือเรื่องความร่วมมือด้านการค้า การลงทุนกับประเทศจีน และการเพิ่มพูนความสันพันธ์กับภาคเอกชน กับคณะหอการค้าไทย-จีน ประกอบด้วย นายณรงค์ศักดิ์ พุทธพรมงคล ประธานกรรมการ นายบุญยงค์ ยงเจริญรัฐ นายสรสินธุ ไตรจักรภพ และนายประสงค์ เอาฬาร รองประธาน    นายถนอมพงษ์ ปฐมศักดิ์ และนายกิตติพงศ์ พุทธพรมงคล รองเลขาธิการเข้าร่วม
ผู้แทนการค้าเปิดเผยว่า ทางคณะหอการค้าไทย-จีน รายงานว่า ภาคเอกชนจีนให้ความสนใจเข้ามาลงทุนทําธุรกิจในประเทศไทยเพิ่มมากขึ้นเรื่อย ๆ จากนโยบายสนับสนุนทางการค้าของรัฐบาล ร่วมถึงการอํานวยความสะดวกด้านต่าง ๆ ทําให้นักลงทุนจีนเกิดความเชื่อมั่น ซึ่งตลอดระยะเวลาที่ผ่านมามีนักธุรกิจจีนรายใหญ่ ๆ เข้ามาลงทุนทําธรุกิจในประเทศไทย กว่า 300 ราย มูลค่าการลงทุนกว่าหกหมื่นล้านบาท โดยอุตสาหกรรมที่จีนให้ความสนใจอันดับต้น ๆ คือ อุตสาหกรรมผลิตชิ้นส่วนอิเล็กทรอนิกส์ โดยเฉพาะการเข้ามาลงทุนในอุตสาหกรรมยานยนต์ไฟฟ้า (EV) โดยคาดการณ์ว่าจะมีมูลค่าการลงทุนกว่า 50,000 ล้านบาท ส่วนมากจะอยู่ที่นิคมอุตสาหกรรมภาคตะวันออกเป็นส่วนใหญ่ นอกจากนั้น ยังมีผู้ประกอบการ SMEs กว่าพันราย ได้เข้ามาทําธุรกิจที่ถูกต้องตามกฎหมายในประเทศไทย แสดงให้เห็นถึงความสัมพันธ์ที่ดีของจีนกับประเทศไทย และความเชื่อมั่นต่อนโยบายส่งเสริมการลงทุนของรัฐบาลไทย โดยทุกเดือนจะมีนักลงทุนจากประเทศจีนเดินทางมาหารือกับคณะหอการค้าไทย-จีน และทุก ๆ ครั้ง จะมีการตัดสินใจลงทุนในประเทศไทยเกิดขึ้น
ผู้แทนการค้า กล่าวว่า นายเศรษฐา ทวีสิน นายกรัฐมนตรี ให้ความสําคัญกับการค้าการลงทุนระหว่างไทยกับจีน โดยเน้นย้ําให้รัฐบาลทํางานร่วมกับคณะหอการค้าไทย-จีน เป็นทีมไทยแลนด์ เพื่อส่งเสริมการลงทุน และอํานวยความสะดวกด้านการค้า ให้มีมูลค่าเพิ่มมากขึ้น พร้อมทั้งให้ขยายผลการหารือการค้าการลงทุนหลังจากที่นายกรัฐมนตรีได้เดินทางไปเชิญชวนนักลงทุนจีนให้เข้ามาลงทุนในประเทศไทย อะไรที่เป็นสามารถอํานวยความสะดวกได้ ให้เร่งดําเนินการ อย่าให้เป็นอุปสรรคต่อนักลงทุน
รัฐบาลไทย-ข่าวทำเนียบรัฐบาล-กรมการขนส่งทางราง ร่วมประชุมเชิงปฏิบัติการ “การสอบสวนและรายงานอุบัติเหตุทางราง”กับกระทรวงคมนาคมสหรัฐอเมริกา
วันเสาร์ที่ 9 ธันวาคม 2566
กรมการขนส่งทางราง ร่วมประชุมเชิงปฏิบัติการ “การสอบสวนและรายงานอุบัติเหตุทางราง”กับกระทรวงคมนาคมสหรัฐอเมริกา
....
เมื่อวันที่ 8 ธันวาคม 2566 นายพิเชฐ  คุณาธรรมรักษ์ อธิบดีกรมการขนส่งทางราง กระทรวงคมนาคม ร่วมหารือกับกระทรวงคมนาคมประเทศสหรัฐอเมริกา (U.S. Department of Transportation) เรื่อง “การสอบสวนและรายงานอุบัติเหตุทางราง” เพื่อสร้างระบบรวบรวมและบริหารจัดการข้อมูลทางภูมิศาสตร์ (Geospatial Hub) ด้านระบบราง การวิเคราะห์ความเสี่ยงเพื่อสนับสนุนข้อมูลให้หน่วยงานที่กํากับดูแลระบบราง รวมถึงผู้ที่เกี่ยวข้องให้สามารถเตรียมพร้อมและทํางานได้อย่างสะดวก รวดเร็ว และมีประสิทธิภาพ สร้างความปลอดภัยและตอบโจทย์ผู้ใช้บริการให้ดียิ่งขึ้น โดยมี ดร.ทยากร จันทรางศุ ผู้อํานวยการกองมาตรฐานความปลอดภัยและบํารุงทาง พร้อมเจ้าหน้าที่กรมการขนส่งทางราง และผู้แทนหน่วยงานในสังกัดกระทรวงคมนาคมทั้งจากไทยและสหรัฐอเมริกา เข้าร่วมด้วย
นายพิเชฐ กล่าวว่า ปัจจุบันประเทศไทยให้ความสําคัญกับการพัฒนาระบบรางอย่างมาก ทําให้มีขบวนรถให้บริการเพิ่มมากขึ้น ซึ่งก่อให้เกิดความเสี่ยงต่อการเกิดอุบัติเหตุทางราง เช่น ขบวนรถไฟชนยานพาหนะบริเวณจุดตัดทางรถไฟเสมอระดับ  ขบวนรถไฟตกราง  ขบวนรถไฟชนคน/สัตว์  ขบวนรถไฟชนกัน ซึ่งการเกิดอุบัติเหตุเหล่านี้ ที่ผ่านมาผู้ให้บริการระบบรางดําเนินการเองเป็นการภายใน ซึ่งยังไม่มีหน่วยงานอิสระที่รับผิดชอบสอบสวนและรายงานอุบัติเหตุทางรางมากเท่าที่ควร ส่งผลให้อาจเกิดความล่าช้าของข้อมูลและการแก้ไขที่ไม่ทันท่วงทีในบางครั้ง  ซึ่งในร่างพระราชบัญญัติการขนส่งทางราง พ.ศ. .... มีกฎหมายที่กําหนดให้มีคณะกรรมการสอบสวนอุบัติเหตุและอุบัติการณ์ทางราง  เพื่อเป็นการรองรับการสอบสวนอุบัติเหตุทางราง การจัดเก็บข้อมูลและการรายงานอุบัติเหตุทางรางอย่างเป็นระบบ จะทําให้เกิดความรวดเร็วในการบริหารจัดการและป้องกันความเสี่ยงได้มากขึ้น ลดการเกิดอุบัติเหตุในลักษณะเดิมซ้ําอีก ซึ่งจะทําให้เกิดมาตรการเตรียมพร้อมและการป้องกันที่ถูกต้อง สร้างความมั่นใจและความปลอดภัยแก่ผู้ใช้บริการะบบรางมากยิ่งขึ้น
สําหรับการร่วมหารือดังกล่าว ได้รับเกียรติจาก Mr. Ricky Huggins ผู้เชี่ยวชาญด้านการสอบสวนอุบัติเหตุทางรางจากสํานักงานการรถไฟกลาง (Federal Railroad Administration: FRA) กระทรวงคมนาคมสหรัฐอเมริกา นําเสนอขั้นตอนและแนวทางในการสอบสวนอุบัติเหตุทางรางของประเทศสหรัฐอเมริกา และ Ms. Emily Grenzke ผู้อํานวยการฝ่ายการวิเคราะห์ข้อมูลและระบบข้อมูลพิกัดทางภูมิศาสตร์ (The Data Analysis and Geospatial Information Systems Division) สํานักงานการรถไฟกลาง กระทรวงคมนาคมสหรัฐอเมริกา ให้ข้อมูลด้านระบบรวบรวมและบริหารจัดการข้อมูลทางภูมิศาสตร์ (Geospatial Hub) ระบบราง เช่น ข้อมูลจุดตัดข้อมูลอุบัติเหตุ โดยมีระบบวิเคราะห์ความเสี่ยง เพื่อสนับสนุนข้อมูลแก่เจ้าหน้าที่ของการรถไฟ หน่วยงานกํากับดูแลระบบราง และผู้ที่เกี่ยวข้องให้สามารถทํางานได้อย่างสะดวกและมีประสิทธิภาพมากขึ้น ทั้งนี้ กระทรวงคมนาคม โดยกรมการขนส่งทางราง และกระทรวงคมนาคมสหรัฐอเมริกา จะร่วมมือยกระดับมาตรฐานด้านความปลอดภัยทางรถไฟในประเทศไทย สู่การเป็นระบบหลักในการเดินทางและเป็นจุดศูนย์กลางการขนส่งสินค้าในภูมิภาคอาเซียนที่มีมาตรฐาน สร้างความสุขและความปลอดภัยในการเดินทางระบบรางของไทยให้ดียิ่งขึ้นในอนาคต
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่กาญจนบุรี รับฟังปัญหาประชาชน พร้อมมอบ รมว.ธรรมนัส แก้ปัญหาที่ดินทับซ้อนในพื้นที่ จ.กาญจนบุรี
วันเสาร์ที่ 9 ธันวาคม 2566
นายกรัฐมนตรีลงพื้นที่กาญจนบุรี รับฟังปัญหาประชาชน พร้อมมอบ รมว.ธรรมนัส แก้ปัญหาที่ดินทับซ้อนในพื้นที่ จ.กาญจนบุรี
นายกรัฐมนตรีลงพื้นที่กาญจนบุรี รับฟังปัญหาประชาชนพร้อมมอบ รมว.ธรรมนัส แก้ปัญหาที่ดินทับซ้อนในพื้นที่ จ.กาญจนบุรี
นายเศรษฐา ทวีสิน นายกรัฐมนตรี พร้อมด้วย ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ และผู้บริหารและเจ้าหน้าที่กระทรวงเกษตรและสหกรณ์ ลงพื้นที่พบปะพี่น้องประชาชน ณ จุดรวมพลอําเภอท่ามะกา จังหวัดกาญจนบุรี เพื่อรับฟังปัญหาและข้อเสนอแนะของพี่น้องประชาชนในการแก้ไขปัญหาหนี้สินยาเสพติด จัดสรรพื้นที่ทํากิน ค่าแรงขั้นต่ํา รวมถึงราคาสินค้าเกษตร ทั้งนี้ นายกรัฐมนตรีได้ให้ความมั่นใจกับประชาชนว่ารัฐบาลจะทํางานแก้ไขปัญหาอย่างเต็มที่
จากนั้น นายกรัฐมนตรีและคณะ ได้เดินชมนิทรรศการสินค้า OTOP สินค้าวิสาหกิจชุมชน อาทิ น้ําอินทผลัมบาฮีผลสด เต่งเชียงปลายี่สก น้ําแกงส้มปรุงสําเร็จ ขนมกล้วยน้ําว้าแปรรูปบานาน่า ขนมทองโย๊ะหรือหมี่สิ รวมถึงคูหาจัดแสดงอัญมณีของจังหวัด (พลอย และนิล) ณ องค์การบริหารส่วนจังหวัดกาญจนบุรี พร้อมทั้งรับฟังการนําเสนอแนวทางแก้ไขสําหรับการพัฒนาจังหวัด อาทิ แก้ปัญหาที่ดินทับซ้อนโดยบูรณาการจากทุกภาคส่วนเพื่อจัดทํา One Map การเร่งรัดพิจารณาการจัดสรรที่ดินที่ไม่ได้ใช้งานให้เกษตรกร เร่งช่วยเหลือราษฎรที่ได้รับผลกระทบจากการสร้างเขื่อนศรีนครินทร์ เมื่อปี 2547 และขอผันน้ําจากเขื่อนศรีนครินทร์เพื่อบรรเทาปัญหาภัยแล้งซ้ําซาก เป็นต้น ทั้งนี้นายกรัฐมนตรีเห็นด้วยกับข้อเสนอของทางจังหวัด และมอบหมายให้ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เจรจาความร่วมมือกับผู้บัญชาการทหารสูงสุด เพื่อแก้ไขปัญหาที่ดินทับซ้อนและดําเนินการจัดทํา One Map ร่วมกับกรมแผนที่ทหาร
ในโอกาสนี้ นายกรัฐมนตรีและคณะได้เยี่ยมชมสะพานข้ามแม่น้ําแคว และได้ขอให้หน่วยงานที่เกี่ยวข้องดําเนินการขับเคลื่อนให้นักท่องเที่ยวสนใจเที่ยวเมืองรอง เนื่องจากกาญจนบุรีเป็นจังหวัดที่มีจํานวนนักท่องเที่ยวมากที่สุดเป็นอันดับที่ 3 และมีศักยภาพหลายด้าน สามารถยกระดับเป็นเมืองถ่ายทําภาพยนตร์ระดับโลกได้อีกด้วย